CELEX: E2006J0003
Language: sk
Date: 2007-05-30
Title: Rozsudok Súdneho dvora z 30. mája 2007 vo veci E-3/06 — Ladbrokes Ltd. proti Nórska vláda, ministerstvo kultúry a cirkevných záležitostí; Nórska vláda, ministerstvo poľnohospodárstva a výživy (Právo usadiť sa – sloboda poskytovať služby – vnútroštátne obmedzenia hazardných hier a stávok – legitímne ciele – vhodnosť/súdržnosť – potreba – poskytovanie a marketing služieb v oblasti hazardných hier zo zahraničia)

13.12.2007   
            
            
               SK
            
            
               Úradný vestník Európskej únie
            
            
               C 301/17
            
         
      ROZSUDOK SÚDNEHO DVORA
   
   z 30. mája 2007
   vo veci E-3/06
   Ladbrokes Ltd. proti Nórska vláda, ministerstvo kultúry a cirkevných záležitostí; Nórska vláda, ministerstvo poľnohospodárstva a výživy
   
      (Právo usadiť sa – sloboda poskytovať služby – vnútroštátne obmedzenia hazardných hier a stávok – legitímne ciele – vhodnosť/súdržnosť – potreba – poskytovanie a marketing služieb v oblasti hazardných hier zo zahraničia)
   
   (2007/C 301/09)
   Vo veci E-3/06 Ladbrokes Ltd. proti Nórska vláda zastúpená ministerstvom kultúry a cirkevných záležitostí a ministerstvom poľnohospodárstva a výživy – Žiadosť o výklad pravidiel týkajúcich sa práva usadiť sa a slobody poskytovať služby v rámci EHP predložená Oslo tingrett (okresný súd v Oslo), súdny dvor v zložení Carl Baudenbacher, predseda a sudca-spravodajca. Henrik Bull a Thorgeir Örlygsson, sudcovia, vyniesol 30. mája 2007 rozsudok, ktorého výroková časť znie takto:
   
               1.–3.
            
            
               
                  Aby nedošlo k zabráneniu jeho uplatňovania článkami 31 a 36 Dohody o EHP, vnútroštátne právne predpisy, ktoré stanovujú: 1) že určité druhy hazardných hier môže ponúkať len štátna herná spoločnosť, ktorá používa svoj zisk na kultúrne a športové účely, 2) že povolenie ponúkať stávky na konské dostihy môže byť udelené len neziskovým organizáciám alebo spoločnostiam, ktorých cieľom je podporiť chov koní, alebo 3) že povolenia ponúkať určité druhy hazardných hier môžu byť udelené len neziskovým organizáciám alebo združeniam s humanitárnym alebo sociálnym zameraním, musia sledovať legitímne ciele ako boj proti závislosti na hazardných hrách a zachovanie verejného poriadku. Legitímne ciele sa musia sledovať vhodným a súdržným spôsobom a právne predpisy nemôžu ísť nad rámec toho, čo je potrebné na dosiahnutie týchto cieľov.
               
            
         
               4.
            
            
               
                  Podľa práva EHP financovanie činností s humanitárnym alebo sociálnym zameraním nemôže predstavovať odôvodnenie existencie takých právnych predpisov akými sú predmetné právne predpisy, ale len vedľajšie pozitívne dôsledky. Na druhej strane bránenie súkromnému obohacovaniu sa ako samotný cieľ môže v princípe odôvodňovať takéto právne predpisy. Vnútroštátna politika týkajúca sa hazardných hier však potom musí odrážať morálne obavy, ktoré kladú dôraz na tento cieľ.
               
            
         
               5.
            
            
               
                  Podľa článku 36 Dohody o EHP, ak vnútroštátny súd dospeje k záveru, že systém vyhradených práv stanovený zákonom o hazardných hrách a zákonom o stávkach na konské dostihy predstavuje oprávnené obmedzenia, vnútroštátne orgány majú právo zakázať poskytovanie a marketing hazardných hier zo zahraničia, a to bez ohľadu na to, či sú alebo nie sú oprávnené v štáte pôvodu. To isté platí v prípade, že vnútroštátny súd dospeje k záveru, že vylúčenie obchodných subjektov podľa zákona o lotérii predstavuje oprávnené obmedzenie voľného pohybu služieb.
               
               Ak vnútroštátny súd dospeje k záveru, že uvalenie zákazov podľa týchto troch zákonov na hospodárske subjekty, ktoré organizujú akúkoľvek hazardnú hru, nie je odôvodnené, odpoveď musí znieť, že je napriek tomu možné žiadať povolenie vzhľadom na možné rozdiely úrovne ochrany v rámci EHP. Vnútroštátne opatrenia však nemôžu byť prehnané vo vzťahu k sledovaným cieľom. Musia byť nediskriminačné a musia zohľadňovať požiadavky, ktoré už poskytovateľ služieb splnil za účelom vykonávania činností vo svojom domovskom štáte.